heliodorus-scr-erot.aethiopica 6.15
καὶ ἔτι λέγοντος ὁ νεκρός , οἷον ἐκ μυχοῦ τινὸς ἢ σπηλαίου φαραγγώδους βαρύ τι καὶ δυσηχὲς ὑποτρίζων , ἐγὼ μέν , ἔφη , σοῦ τὰ πρῶτα ἐφειδόμην , ὦ μῆτερ , καὶ παρανομοῦσαν εἰς τὴν ἀνθρωπείαν φύσιν καὶ τοὺς ἐκ μοιρῶν θεσμοὺς ἐκβιαζομένην καὶ τὰ ἀκίνητα μαγγανείαις κινοῦσαν ἠνεχόμην : σώζεται γὰρ ἡ περὶ τοὺς φύντας αἰδώς , ἐφ̓ ὅσον οἷόν τε , καὶ ἐν τοῖς ἀποιχομένοις : ἀλλ̓ ἐπειδὴ καὶ ταύτην ἀναιρεῖς τὸ κατὰ σαυτὴν καὶ ἐλαύνεις , οὐκ ἀθεμίτοις μόνον τὴν ἀρχὴν ἐπιχειρήσασα ἀλλ̓ ἤδη καὶ εἰς ἄπειρον τὸ ἀθέμιτον ἐπεξάγουσα , οὐκ ὀρθοῦσθαι μόνον καὶ νεύειν ἀλλὰ καὶ φθέγγεσθαι σῶμα νεκρὸν ἐκβιαζομένη , κηδείας μὲν τῆς ἐμῆς ἀμελοῦσα καὶ ταῖς λοιπαῖς ἐπιμίγνυσθαι ψυχαῖς ἐμποδίζουσα , χρείας δὲ μόνης γενομένη τῆς σῆς , ἄκουε ταῦθ̓ ἃ πάλαι σοι μηνύειν ἐφυλαττόμην . οὔτε ὁ παῖς σοι περισωθεὶς ἐπανήξει , οὔτε αὐτὴ τὸν ἀπὸ ξίφους ἐκφεύξῃ θάνατον , ἀλλ̓ οἷα δὴ τὸν σαυτῆς βίον ἐν οὕτως ἀθέσμοις πράξεσι καταναλώσασα , τὴν ἀποκεκληρωμένην πᾶσι τοῖς τοιούτοις βιαίαν οὐκ εἰς μακρὰν ὑποστήσῃ τελευτήν : ἥτις πρὸς τοῖς ἄλλοις οὐδὲ ἐπὶ σαυτοῦ τὰ οὕτως ἀπόρρητα καὶ σιγῇ καὶ σκότῳ φυλαττόμενα μυστήρια δρᾶν ὑπέμεινας , ἀλλ̓ ἤδη καὶ ἐπὶ μάρτυσι τοιούτοις τὰς τῶν κειμένων ἐξορχῇ τύχας , ἑνὶ μὲν προφήτῃ — καὶ τοῦτο μὲν ἔλαττον : σοφὸς γὰρ τὰ τοιαῦτα σιγῇ πρὸς τὸ ἀνεκλάλητον ἐπισφραγίσασθαι , καὶ ἄλλως θεοῖς φίλος : τοὺς γοῦν παῖδας εἰς τὸν δἰ αἵματος ἀγῶνα ξιφήρεις καθισταμένους καὶ μονομαχήσειν μέλλοντας ἀποκωλύσει τε καὶ παύσει φανείς , εἴπερ ἐπισπεύσειεν . ἀλλ̓ ὃ δὴ βαρύτερον , ὅτι καὶ κόρη τις τῶν ἐπ’ ἐμοὶ γίνεται θεωρὸς καὶ πάντων ἐπακροᾶται , γύναιον ὑπ’ ἔρωτος σεσοβημένον , καὶ πᾶσαν ὡς εἰπεῖν ἐρωμένου τινὸς ἐπὶ γῆν ἕνεκεν ἀλώμενον , ᾧ μετὰ μυρίους μὲν μόχθους μυρίους δὲ κινδύνους , γῆς ἐπ’ ἐσχάτοις ὅροις , τύχῃ σὺν λαμπρᾷ καὶ βασιλικῇ συμβιώσεται . τούτων εἰρημένων ὃ μὲν ἔκειτο καταρραγείς , ἡ γραῦς δὲ συνεῖσα τοὺς ξένους εἶναι τοὺς κατασκόπους , ὡς εἶχε σχήματος , ξιφήρης τε καὶ ἐμμανὴς ἐπ’ αὐτοὺς ἵεται , καὶ κατὰ πᾶν μέρος τῶν κειμένων ἐφέρετο , τοῖς νεκροῖς ἐγκεκρύφθαι αὐτοὺς ὑποπτεύουσα , γνώμην δὲ ποιουμένη διαχρήσασθαι , εἰ ἀνεύροι , ὡς ἐπιβούλως τε καὶ πρὸς ἐναντίου τοῖς αὐτῆς μαγγανεύμασι κατασκόπους γεγενημένους , ἕως ἀπερίσκεπτον ὑπὸ θυμοῦ τὴν κατὰ τοὺς νεκροὺς ἔρευναν ποιουμένη , ἔλαθεν ὠρθωμένῳ κλάσματι δόρατος κατὰ τοῦ βουβῶνος περιπαρεῖσα .
Lemmas: καί ἔτι λέγω ὁ νεκρός , οἷος ἐκ μυχός τις ἤ σπήλαιον φαραγγώδης βαρύς τις καί δυσηχής ὑποτρίζω , ἐγώ μέν , φημί , σύ ὁ πρῶτος φείδομαι , ὦ μήτηρ , καί παρανομέω εἰς ὁ ἀνθρώπειος φύσις καί ὁ ἐκ μοῖρα θεσμός ἐκβιάζω καί ὁ ἀκίνητος μαγγανεία κινέω ἀνέχω : σῴζω γάρ ὁ περί ὁ φύω αἰδώς , ἐπί ὅσος οἷος τε , καί ἐν ὁ ἀποίχομαι : ἀλλά ἐπειδή καί οὗτος ἀναιρέω ὁ κατά σεαυτοῦ καί ἐλαύνω , οὐ ἀθέμιστος μόνος ὁ ἀρχή ἐπιχειρέω ἀλλά ἤδη καί εἰς ἄπειρος ὁ ἀθέμιτος ἐπεξάγω , οὐ ὀρθόω μόνος καί νεύω ἀλλά καί φθέγγομαι σῶμα νεκρός ἐκβιάζω , κηδεία μέν ὁ ἐμός ἀμελέω καί ὁ λοιπός ἐπιμείγνυμι ψυχή ἐμποδίζω , χρεία δέ μόνος γίγνομαι ὁ σός , ἀκούω οὗτος ὅς πάλαι σύ μηνύω φυλάσσω . οὔτε ὁ παῖς σύ περισῴζω ἐπανήκω , οὔτε αὐτός ὁ ἀπό ξίφος ἐκφεύγω θάνατος , ἀλλά οἷος δή ὁ σεαυτοῦ βίος ἐν οὕτως ἄθεσμος πρᾶξις καταναλίσκω , ὁ ἀποκληρόω πᾶς ὁ τοιοῦτος βίαιος οὐ εἰς μακρός ὑφίστημι τελευτή : ὅστις πρός ὁ ἄλλος οὐδέ ἐπί σεαυτοῦ ὁ οὕτως ἀπόρρητος καί σιγή καί σκότος φυλάσσω μυστήριον δράω ὑπομένω , ἀλλά ἤδη καί ἐπί μάρτυς τοιοῦτος ὁ ὁ κεῖμαι ἐξορχέομαι τύχη , εἷς μέν προφήτης — καί οὗτος μέν ἐλαχύς : σοφός γάρ ὁ τοιοῦτος σιγή πρός ὁ ἀνεκλάλητος ἐπισφραγίζω , καί ἄλλος θεός φίλος : ὁ γοῦν παῖς εἰς ὁ διά αἷμα ἀγών ξιφήρης καθίστημι καί μονομαχέω μέλλω ἀποκωλύω τε καί παύω φαίνω , εἴπερ ἐπισπεύδω . ἀλλά ὅς δή βαρύς , ὅτι καί κόρη τις ὁ ἐπί ἐγώ γίγνομαι θεωρός καί πᾶς ἐπακροάομαι , γύναιον ὑπό ἔρως σοβέω , καί πᾶς ὡς λέγω ἐράω τις ἐπί γῆ ἕνεκα ἀλάομαι , ὅς μετά μυρίος μέν μόχθος μυρίος δέ κίνδυνος , γῆ ἐπί ἔσχατος ὅρος , τύχη σύν λαμπρός καί βασιλικός συμβιόω . οὗτος λέγω ὁ μέν κεῖμαι καταράσσω , ὁ γραῦς δέ συνίημι ὁ ξένος εἰμί ὁ κατάσκοπος , ὡς ἔχω σχῆμα , ξιφήρης τε καί ἐμμανής ἐπί αὐτός ἵημι , καί κατά πᾶς μέρος ὁ κεῖμαι φέρω , ὁ νεκρός ἐγκρύπτω αὐτός ὑποπτεύω , γνώμη δέ ποιέω διαχράομαι , εἰ ἀνευρίσκω , ὡς ἐπίβουλος τε καί πρός ἐναντίος ὁ αὐτός μαγγάνευμα κατάσκοπος γίγνομαι , ἕως ἀπερίσκεπτος ὑπό θυμός ὁ κατά ὁ νεκρός ἔρευνα ποιέω , λανθάνω ὀρθόω κλάσμα δόρυ κατά ὁ βουβών περιπαρίημι .